钦定古今图书集成/历象汇编/岁功典/第043卷 > 夏夜叹 前人
## 钦定古今图书集成/历象汇编/岁功典/第043卷 > 夏夜叹 前人

永日不可暮，炎蒸毒我肠。安得万里风，飘飖吹我裳。
昊天出华月，茂林延疏光。仲夏苦夜短，开轩纳微凉。
虚明见纤毫，羽虫亦飞扬。物情无巨细，自适固其常。
念彼荷戈士，穷年守边疆。何由一洗濯，执热互相望。
竟夕击刁斗，喧声连万方。青紫虽被体，不如早还乡。
北城悲笳发，鹳鹤号且翔。况复烦促倦，激烈思时康。